CELEX: 32015R1315
Language: lt
Date: 2015-07-30 00:00:00
Title: 2015 m. liepos 30 d. Komisijos įgyvendinimo reglamentas (ES) 2015/1315 dėl papildomų dienų, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai

31.7.2015   
            
            
               LT
            
            
               Europos Sąjungos oficialusis leidinys
            
            
               L 203/7
            
         KOMISIJOS ĮGYVENDINIMO REGLAMENTAS (ES) 2015/1315
   2015 m. liepos 30 d.
   dėl papildomų dienų, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. sausio 19 d. Tarybos reglamentą (ES) 2015/104, kuriuo 2015 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams, iš dalies keičiamas Reglamentas (ES) Nr. 43/2014 ir panaikinamas Reglamentas (ES) Nr. 779/2014 (1), ypač į jo IIB priedo 8 punktą,
   kadangi:
   
               (1)
            
            
               Reglamento (ES) 2015/104 IIB priedo I lentelėje nustatytas didžiausias dienų, kurias Sąjungos laivai, kurių bendras ilgis yra 10 metrų arba daugiau ir kurie turi tralų, daniškų velkamųjų tinklų arba panašių žvejybos įrankių, kurių tinklinio audeklo akių dydis yra 32 mm arba didesnis, žiauninių tinklų, kurių tinklinio audeklo akių dydis yra 60 mm arba didesnis, arba dugninių ūdų, gali būti ICES VIIIc ir IXa kvadratuose, išskyrus Kadiso įlanką, nuo 2015 m. vasario 1 d. iki 2016 m. sausio 31 d., skaičius;
            
         
               (2)
            
            
               remdamasi Reglamento (ES) 2015/104 IIB priedo 8.5 punktu Komisija gali, atsižvelgdama į visam laikui 2014 m. vasario 1 d.–2015 m. sausio 31 d. laikotarpiu nutrauktą žvejybos veiklą, skirti papildomų dienų jūroje, per kurias laivui vėliavos valstybė narė gali leisti būti atitinkamame rajone ir turėti reglamentuojamą žvejybos įrankį;
            
         
               (3)
            
            
               2015 m. birželio 1 d. pagal Reglamento (ES) 2015/104 IIB priedo 8.1 punkto pirmą sakinį Ispanija pateikė prašymą skirti papildomų dienų jūroje atsižvelgiant į visam laikui šešių laivų 2014 m. vasario 1 d.–2015 m. sausio 31 d. laikotarpiu nutrauktą žvejybos veiklą;
            
         
               (4)
            
            
               atsižvelgiant į Komisijai pateiktus duomenis ir į Reglamento (ES) 2015/104 IIB priedo 8.2 punkte nustatytą apskaičiavimo metodą, 2015 m. vasario 1 d.–2016 m. sausio 31 d. laikotarpiu Ispanijai turėtų būti skirtos trys papildomos dienos jūroje to priedo 1 punkte nurodytiems laivams;
            
         
               (5)
            
            
               šiame reglamente numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Didžiausias dienų jūroje, kurias Ispanija gali leisti su jos vėliava plaukiojančiam laivui būti ICES VIIIc ir IXa kvadratuose, išskyrus Kadiso įlanką, turintiems arba naudojantiems reglamentuojamą žvejybos įrankį ir kuriems nėra taikomos Reglamento (ES) 2015/104 IIB priedo I lentelėje nustatytos specialiosios sąlygos, padidinamas iki 117 dienų per metus.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 22, 2015 1 28, p. 1.